Komisijos reglamentas (EB) NR. 1473/2000
2000 m. liepos 10 d.
nustatantis nuo 2000 m. liepos 1 d. prekių, kurioms taikomas Tarybos reglamentas (EB) Nr. 3448/93, importui į Bendriją pagal Europos sutartis taikomus sumažintus žemės ūkio komponentus ir papildomus muitus
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą Nr. 3448/93 [1], nustatantį prekybos tvarką, taikomą tam tikromis iš perdirbtų žemės ūkio produktų pagamintoms prekėmis su paskutiniais pakeitimais, padarytais Reglamentu (EB) Nr. 2491/98 [2], ypač į jo 7 straipsnį,
kadangi:
(1) 1998 m. gruodžio 21 d. Tarybos reglamento (EB) Nr. 27/1999, nustatančio savarankiškas ir pereinamąsias priemones lengvatinės prekybos tam tikrais žemės ūkio produktais susitarimams su Lenkija, Vengrija, Slovakija, Čekijos Respublika, Rumunija ir Bulgarija [3], II priedas nustato pagrindinius dydžius, į kuriuos turi būti atsižvelgiama apskaičiuojant sumažintus žemės ūkio komponentus, taikytinus, inter alia, importui iš Lenkijos nuo 2000 m. liepos 1 d.
(2) Pagal šias priemones apskaičiuoti muitai negalėtų viršyti jau taikomų muitų pagal bendrąjį muitų tarifą.
(3) Komisijos reglamentas (EB) Nr. 1460/96 [4] su pakeitimais, padarytais Reglamentu (EB) Nr. 2495/97 [5], nustato išsamias taisykles įgyvendinant lengvatinę prekybos tvarką, taikytiną tam tikroms prekėms, pagamintoms iš perdirbtų žemės ūkio produktų, kaip nustatyta Tarybos reglamento Nr. 3448/93/EB 7 straipsnyje,
PRIĖMĖ ŠĮ REGLAMENTĄ:
1 straipsnis
Šis reglamentas nustato sumažintus žemės ūkio komponentus, nuo 2000 m. liepos 1 d. taikomus Reglamente (EB) Nr. 3448/93 nurodytų prekių importui, kurio žemės ūkio komponento sumažinimas nustatytas su atitinkamomis valstybėmis sudarytose lengvatiniuose susitarimuose, ir atitinkamus sumažintus papildomus muitus.
2 straipsnis
I ir II prieduose nustatyti dydžiai taikomi importui iš Lenkijos laikantis su Lenkija sudarytos prekybos ir su prekyba susijusių priemonių sutarties protokolo Nr. 3 nustatytų sąlygų.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 10 d.